Dié pittige komedie takel die meedoënlose stryd van menslike oorlewing in die mees genadelose omgewing: die teater. Ses akteurs speel die rolle van ’n leeu, ’n sebra, ’n gemsbokkoei, ’n muskeljaatkat, ’n maraboe en ’n krokodil, maar die suksesvolle toneelstuk kom tot ’n einde en die magstryd begin om wie in die volgende stuk, Die tuin van goeters, sal speel. Maar hoe om brood te speel? Of tamatiesous? En wat verg peper van jou kreatiewe vermoë? Hierdie is die Suid-Afrikaanse première van die vindingryke en uitstaande komedie deur Duitsland se mees opgevoerde moderne toneelskrywer. Laat die stryd om oorlewing begin. Gratis gesprek met die geselskap ná die vertoning op 11 April 11:30.